Manuel Osa Nsue Nsua

Manuel Osa Nsue Nsua () er ein ekvatorialguineansk politikar og bankmann som frå 17. august 2024 har vore statsminister i Ekvatorial-Guinea. Han var sentralbanksjef i landet før han blei utnemnd til statsminister.

 Biografi 
Osa blei fødd 21. juli 1976 i Andom-Onvang i Nsok-Nsomo-kommunen i provinsen  i Ekvatorial-Guinea. Som seksåring flytta han til Mallorca og fekk skulegang og utdanning der. Han har studert økonomi og bedriftsøkonomi ved  i Palma de Mallorca, og han har mastergrad i økonomistyring og forretningsrekneskap frå  i 2005.

Etter at Osa hadde fullført studia jobba han ein kort periode ved økonomidirektoratet i den autonome regionen Balearene før han blei tilsett i . Der steig han i gradane og blei etter kvart generaldirektør for avdelinga på Mallorca og rådgjevar for Madrid-kontoret.

I 2012 returnerte Osa til fødelandet og blei administrerande direktør for nasjonalbanken i Ekvatorial-Guinea (Banco Nacional de Guinea Ecuatorial, BANGE). Banken, som har hovudsete i den ekvatorialguineanske hovudstaden Malabo, er den einaste långjevar til private med base i Ekvatorial-Guinea. Osa overtok BANGE då banken var på randa av konkurs og fekk han på beina igjen. Det anerkjente tidsskriftet Jeune Afrique utropte Osa til bankens redningsmann. Som administrerande direktør utvikla han banken med mange nye avdelinger, og også eit kontor i Spania. I 2019 var banken etablert i alle distrikta i Spania, med unntak av to. I tillegg til å leie banken innanlands sat han også i styret for avdelinga i Kamerun.

Osa fekk ei rekkje utmerkingar for innsatsen sin for nasjonalbanken. I 2016 blei han kåra til årets bankdirektør, BANGE blei kåra til årets bank Han blei også heidra i åra etter. Osa var også styreformann i Bange Business School, som blei starta opp i 2020.

Den 16. august 2024 blei Osa utnemnd til statsminister i Ekvatorial-Guinea av president Teodoro Obiang Nguema Mbasogo. Han etterfølgde Manuela Roka Botey som trekte seg etter påstandar om at regjeringa var ineffektiv. I forordning frå presidenten blei Osa sett til å gjennomgå den administrative strukturen i landet. Utnemninga kom samstundes som landet gjekk inn i ei økonomisk krise.

Kjelder

Denne artikkelen bygger på «Manuel Osa Nsue Nsua» frå , den 9. oktober 2024.  

Kategori:Ekvatorialguineanske statsministrar